**Teknisen asiantuntijan lisäohjeet tuomarointiin**

**Näytekiekot**

Ennen leiskan alkua näytetään kaikille paikalla olijalle yhtä aikaa näytekiekot yksitellen. Ennen ensimmäistä ampujaa menee edellä yksi ylimääräinen ampuja ilman asetta joka pyytää jokaisen kiekon seuraavasta häkistä niin kauan, kuin kaikissa 5 häkissä on ampuja. Myös SIM tuplat näytetään ennen leiskan alkua, mikäli sellaisia leiskalla on.

Myös viimeisen ampujan perään lähtee ylimääräinen aseeton ampuja joka pyytää edellisen häkin kiekot ennen vuorossa olevaa ampujaa.

Ylimääräisenä aseettomana ampujana toimii ampuja jonka vuoro on myöhemmin, tai jonka vuoro on loppunut ennen viimeistä ampujaa (6 viimeinen). Kirjurilla on velvollisuus muistuttaa tätä poistuvaa ampujaa, jotta tämä jää leiskalle ylimääräiseksi ampujaksi.

**Ampujan rauha**

Ampuja ei missään tapauksessa saa poistua omasta häkistään ennen kuin seuraavan häkin ampuja on ampunut. Näin taataan kaikille ampujille rauha omaan suoritukseen. Myöskään vuoroaan odottava ampuja ei saa mennä liian lähelle 1 häkissä ampuvaa ennen omaa vuoroaan jotta rauha säilyy. Tuomareilla on velvollisuus puuttua tähän epäkohtaan sekä tarvittaessa virheen toistuessa varoittaa virheen tehnyttä ampujaa.

**Aikataulu**

Ampujan on oltava leiskalla mielellään 45 min ja viimeistään 30 min ennen omaa vuoroaan, mikäli ammunta on kulkenut oletettua nopeampaa. Mikäli ampuja ei ilmesty leiskalle ennen omaa aikaansa, ja leiska etenee etuajassa, odottaa tuomarit 5 min. Mikäli tämänkään jälkeen ampuja ei tule merkitään ampujalle tulokseksi ko leiskalle 0. Pidä siis huoli omasta aikataulustasi. Mikäli viivästyminen johtuu muusta kuin ampujan huolimattomuudesta (esim. edellinen leiska niin paljon myöhässä) tutkii kilpailun JURY tilanteen ja tekee päätöksen tutkinnan jälkeen.